CELEX: C2005/006/35
Language: et
Date: 2005-01-08 00:00:00
Title: Euroopa Kohtu (viies koda) 18. novembri 2004. aasta otsus kohtuasjas C-78/04: Euroopa Ühenduste Komisjon versus Austria Vabariik (Liikmesriigi kohustuste rikkumine — Direktiiv 96/61/EÜ — Saastuse kompleksne vältimine ja kontroll)

8.1.2005   
            
            
               ET
            
            
               Euroopa Liidu Teataja
            
            
               C 6/18
            
         
      EUROOPA KOHTU
   
   (viies koda)
   18. novembri 2004. aasta otsus
   kohtuasjas C-78/04: Euroopa Ühenduste Komisjon versus Austria Vabariik (1)
   
   (Liikmesriigi kohustuste rikkumine - Direktiiv 96/61/EÜ - Saastuse kompleksne vältimine ja kontroll)
   (2005/C 6/35)
   Kohtumenetluse keel: saksa
   Kohtuasjas C-78/04: Euroopa Ühenduste Komisjon (esindajad: U. Wölker ja M. Konstantinidis), versus Austria Vabariik (esindaja: E. Riedl), mille esemeks on 18. veebruaril 2004 EÜ asutamislepingu artikli 226 alusel esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimehe ülesannetes C. Gulmann ja kohtunikud R. Schintgen ja P. Kūris (ettekandja); kohtujurist J. Kokott, kohtusekretär R. Grass, 18. novembril 2004 otsuse, mille resolutiivosa on järgmine:
   
               1.
            
            
               Kuna Austria Vabariik
               
                           —
                        
                        
                           ei ole täies ulatuses üle võtnud nõukogu 24. septembri 1996. aasta direktiivi 96/61/EÜ saastuse kompleksse vältimise ja kontrolli kohta artikli 2 punktis 4 sätestatud mõistet “olemasolev käitis” Gewerbeordnung'sse 1994 BGBI.'s I nr 88/2000 avaldatud Bundesgesetz'i redaktsioonis;
                        
                     
                           —
                        
                        
                           ei ole täies ulatuses üle võtnud loa tingimustele esitatavaid nõudeid, mis on sätestatud artikli 9 lõikes 4 Gewerbeordnung'i 1994 muudetud redaktsiooni ega ka vastavalt artikli 9 lõigetes 3 kuni 5 Niederösterreichische Elektrizitätswesengesetz'i 2001 (NÖ EwG 2001);
                        
                     
                           —
                        
                        
                           ei ole direktiivi täies ulatuses üle võtnud IV lisa Gewerbeordnung'i 1994 muudetud redaktsiooni ega NÖ EwG'sse 2001;
                        
                     
                           —
                        
                        
                           ei ole direktiivi täies ulatuses üle võtnud Gewerbeordnung'i 1994 muudetud redaktsiooni ega Salzburger Abfallwirtschaftsgesetz'sse 1998 seoses I lisa punktis 1.1 nimetatud põletuskäitistega;
                        
                     
                           —
                        
                        
                           ei ole direktiivi täies ulatuses üle võtnud Burgenländische Elektrizitätswesengesetz'i 1999;
                        
                     
                           —
                        
                        
                           ei ole täies ulatuses üle võtnud direktiivi Burgenlandi, Salzburgi ja Tiroli liidumaa õigusaktidesse, mis puutub I lisa punktis 6.6 nimetatud intensiivseks pidamiseks ja aretuseks mõeldud käitiseid;
                        
                     siis on Austria Vabariik rikkunud artikli 2 punktist 4, artikli 9 lõigetest 3 kuni 5, IV lisast, artiklist 1 koostoimes I lisa punktidega 1.1 kuni 6.6 tulenevaid kohustusi.
            
         
               2.
            
            
               Jätta kohtukulud Austria Vabariigi kanda.
            
         
      (1)  ELT C 94, 17.4.2004.